Diari Oficial de la Generalitat Valenciana


Sumari del DOGV 7423, del 15-12-2014 (2014/11312)

RESOLUCIÓ de 29 d'octubre de 2014, del conseller de Presidència i Agricultura, Pesca, Alimentació i Aigua, per la qual es rehabilita l'escut històric d'ús immemorial del municipi d'Ayora.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11648


Data del document
:   29-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Ayora

RESOLUCIÓ de 29 d'octubre de 2014, del conseller de Presidència i Agricultura, Pesca, Alimentació i Aigua, per la qual es rehabilita l'escut històric d'ús immemorial del municipi d'Ayora. [2014/11832]  
El municipi d'Ayora (València), en la sessió celebrada pel Ple de l'Ajuntament en data 25 de març de 2014, va aprovar per majoria absoluta del nombre legal de membres de la corporació, rehabilitar el seu escut històric d'ús immemorial perquè el represente i simbolitze, amb la descripció detallada d'este.  
Per això, d'acord amb les facultats que li conferixen les disposicions legals vigents, va elevar per a la seua rehabilitació la corresponent proposta a la conselleria competent en matèria d'administració local.  
  
El Consell Tècnic d'Heràldica i Vexil·lologia ha dictaminat favorablement (en la seua versió valenciana i castellana) la rehabilitació de l'escut d'immemorial de l'Ajuntament d'Ayora i ha revisat la representació gràfica d'este, en dates 9 de maig de 2014 i 18 de juliol de 2014, respectivament.  
El procediment s'ha tramitat d'acord amb les normes establides en el Decret 157/2000, de 17 d'octubre, del Govern Valencià, pel qual es regula la rehabilitació d'escuts i banderes municipals històrics d'ús immemorial.  
Per estos motius, i fent ús de les atribucions conferides per la legislació vigent, resolc:  
Rehabilitar l'escut històric d'ús immemorial de l'Ajuntament d'Ayora (València), que queda organitzat de la manera següent:  
Escut quadrilong de punta redona.  
D'atzur, un castell d'argent, maçonat i aclarit de sable, somat de l'anagrama IHS d'or, entre palmes del mateix metall.  
Al tot, bordura d'argent amb la llegenda de sable: «SOY DE LA VILLA DE AYORA».  
Per timbre, corona reial oberta, tradicional al Regne de València.  
Contra esta resolució que, esgota la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque este acte, en el termini de dos mesos comptadors des de l'endemà de la notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, en no ser substitutiu del règim de recursos en via administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 29 d'octubre de 2014.- El conseller de Presidència i Agricultura, Pesca, Alimentació i Aigua: José Císcar Bolufer.